FI Euroopan unionin virallinen lehti C 124/1

SELVITYS VARAINHOITOVUODEN 2009 TALOUSARVIO- JA VARAINHALLINNOSTA

2010/C 124/01

SISÄLLYSLUETTELO

Selvitys varainhoitovuoden 2009 talousarvio- ja varainhallinnosta

1. Johdanto

2. Yleiskatsaus varainhoitovuoden 2009 talousarvion toteutumiseen

3. Talousarvion toteutuminen varainhoitovuonna 2009 luvuittain

Liitteet – Varainhoitovuoden 2009 talousarvion toteutumista kuvaavat taulukot

Liite I: Vuonna 2009 tehdyt määrärahojen siirrot

Liite II: Lukukohtainen vertailu tulojen toteutumisesta varainhoitovuonna 2009 vuoteen 2008 verrattuna

Liite III: Tulojen toteutuminen osastoittain

Liite IV: Lukukohtainen vertailu varainhoitovuoden 2009 määrärahojen toteutumisesta vuoteen 2008 verrattuna

Liite V: Määrärahojen toteutuminen osastoittain

Liite VI: Yksityiskohtaiset tiedot määrärahojen toteutumisesta varainhoitovuonna 2009 – luettelot 1 ja 4

Selvitys varainhoitovuoden 2009 talousarvio- ja varainhallinnosta

Euroopan unionin tuomioistuin

1. JOHDANTO

Tässä selvityksessä, joka annetaan varainhoitoasetuksen 122 artiklan ja sen täytäntöönpanoa koskevien yksityiskohtaisten sääntöjen 185 artiklan mukaan varainhoitovuotta 2009 koskevan Euroopan unionin tuomioistuimen tilinpäätöksen yhteydessä, otetaan huomioon erityisesti määrärahojen toteutumisaste. Siinä esitetään myös yhteenvetotiedot varainhoitovuoden 2009 aikana eri budjettikohtien välillä tehdyistä määrärahasiirroista.

Tämän kertomuksen 2 kohdassa tehdään yleiskatsaus varainhoitovuoden 2009 talousarvion toteutumiseen ja 3 kohdassa tarkastellaan yksityiskohtaisemmin budjettikohtien kehitystä talousarvion luvuittain. Liitteissä ovat vielä yksityiskohtaiset yhteenvetotaulukot vuoden 2009 talousarvion toteutumisesta.

Yksityiskohtaista tietoa ja tilastotietoja unionin tuomioistuimen, unionin yleisen tuomioistuimen ja virkamiestuomioistuimen varsinaisesta tuomioistuintoiminnasta on saatavilla unionin tuomioistuimen vuoden 2009 toimintakertomuksessa Curia-internetsivulla (http://curia.europa.eu).

2. YLEISKATSAUS VARAINHOITOVUODEN 2009 TALOUSARVION TOTEUTUMISEEN

2.1 Tulot

Euroopan unionin tuomioistuimen tuloarvio varainhoitovuodelle 2009 oli 38 338 000 euroa.

Kuten alla oleva taulukko 1 osoittaa, varainhoitovuoden 2009 toteutuneet tulot ovat 40 712 090 euroa eli 6,19 prosenttia ennustettua enemmän. (1)

Taulukko 1

Tuloennuste ja toteutuneet tulot

(euroina) Osasto Tuloennuste 2009 Toteutuneet tulot 2009 % kokonaismäärästä 4. Toimielinten ja yhteisön muiden elinten henkilöstöön liittyvät tulot 38 198 000,00 39 716 317,26 97,55 5. Toimielimen hallinnollisesta toiminnasta kertyvät tulot 130 000,00 995 772,29 2,45 9. Sekalaiset tulot 10 000,00 0,00 0 Yhteensä 38 338 000,00 40 712 089,55 100,00 % 100 % 106,19 %

Huomattakoon, että osaston 4 tulot (pääasiassa pidätykset toimielimen jäsenten ja henkilöstön palkoista ja korvauksista) muodostavat erittäin suuren prosenttiosuuden näiden tulojen kokonaismäärästä (97,55 prosenttia), kun osastojen 5 ja 9 tulot (pääasiassa julkaisumyynnistä saadut tulot, vakuutusmaksujen palautukset, televiestintäpalautukset ja rahoitustuotto) edustavat vain alle 2,45:tä prosenttia kokonaismäärästä.

Liitteissä II ja III esitetään täydentäviä numerotietoja kaikista tulovirroista (seuraavaan varainhoitovuoteen siirretyt saamiset, todetut saamiset ja perityt saamiset).

Lisäksi havaitaan, että saadut tulot (40 695 081 euroa) vastaavat 99,96:ta prosenttia varainhoitovuoden 2009 toteutuneista tuloista (99,88 prosenttia varainhoitovuonna 2008).

Edelliseltä varainhoitovuodelta siirrettyjen saamisten osalta alla oleva taulukko 2 osoittaa, että osastoon 4 kuuluvat saamiset muodostavat pääosan (79,43 prosenttia) kaikista edelliseltä varainhoitovuodelta siirretyistä saamisista vuonna 2009 saaduista tuloista. Osastosta 4 katettavaksi jäävät määrät vastaavat pääasiallisesti määriä, jotka katetaan kansallisten eläkelaitosten kautta eläkemaksujen siirtojen yhteydessä.

Taulukko 2

Siirretyistä saamisista saadut tulot

(euroina) Osasto Saamisten siirrot 2008–2009 Siirretyistä saamisista saadut tulot % kokonaismäärästä 4. Toimielinten ja yhteisön muiden elinten henkilöstöön liittyvät tulot 49 387,01 8 453,26 20,57 5. Toimielimen hallinnollisesta toiminnasta kertyvät tulot 33 244,39 32 650,28 79,43 9. Sekalaiset tulot 0,00 0,00 0,00 Yhteensä 82 631,40 41 103,54 100,00 % 100 % 49,74 %

2.2 Menot

2.2.1 Varainhoitovuoden määrärahat

Euroopan unionin tuomioistuimen talousarviomäärärahat olivat varainhoitovuonna 2009 yhteensä 314 954 433 euroa.

Kuten alla oleva taulukko 3 osoittaa, varainhoitovuoden 2009 toteutuneet menot ovat 311 345 642,44 euroa joten määrärahojen lopullinen toteutumisaste oli erittäin korkea eli 98,85 prosenttia, ja näin ollen se on noussut edellisestä varainhoitovuodesta (98,74 prosenttia varainhoitovuonna 2008).

Lisäksi havaitaan, kuten aikaisempinakin vuosina, että lähes kolme neljännestä Euroopan unionin tuomioistuimen talousarviosta kohdistuu henkilöstömenoihin (osaston 1 menot).

Taulukko 3

Varainhoitovuoden määrärahasitoumukset

(euroina) Osasto Vuoden 2009 määrärahat Vuoden 2009 sitoumukset % kokonaismäärästä 1. Toimielimen henkilöstö 232 698 820,00 229 708 402,19 73,78 2. Kiinteistöt, kalusteet, laitteet ja erityiset hallinnosta johtuvat menot 82 215 613,00 81 605 809,16 26,21 3. Toimielimen suorittamista erikoistehtävistä aiheutuvat menot 40 000,00 31 431,09 0,01 10. Muut menot 0,00 0,00 — Yhteensä 314 954 433,00 311 345 642,44 100,00 % 100 % 98,85 %

Liitteissä IV, V ja VI esitetään täydentäviä numerotietoja varainhoitovuoden 2009 määrärahojen käytöstä (vertailu suhteessa varainhoitovuoteen 2008, kokonaistoteutumisaste ja toteutumista koskevat yksityiskohtaiset tiedot budjettikohdittain).

2.2.2 Edelliseltä vuodelta siirretyt määrärahat

Alla oleva taulukko 4 osoittaa varainhoitovuodelta 2008 varainhoitovuodelle 2009 siirrettyjen määrärahojen käytön. Nämä määrärahat olivat yhteensä 14 617 407,12 euroa, ja ne käytettiin suurimmaksi osaksi (86,30 prosenttia).

Taulukko 4

Edelliseltä vuodelta siirrettyjen määrärahojen käyttö

(euroina) Osasto Määrärahojen siirrot 2008–2009 Siirretyistä määrärahoista suoritetut maksut Peruuntuneet määrärahat 1. Toimielimen henkilöstö 3 700 338,19 2 828 230,26 872 107,93 2. Kiinteistöt, kalusteet, laitteet ja erityiset hallinnosta johtuvat menot 10 917 026,93 9 787 148,26 1 129 878,67 3. Toimielimen suorittamista erikoistehtävistä aiheutuvat menot 42,00 0,00 42,00 10. Muut menot 0,00 0,00 0,00 Yhteensä 14 617 407,12 12 615 378,52 2 002 028,60 % 100 % 86,30 % 13,70 %

Liitteissä V ja VI esitetään täydentäviä numerotietoja varainhoitovuodelta 2008 varainhoitovuodelle 2009 siirrettyjen määrärahojen käytöstä (kokonaistoteutumisaste ja toteutumista koskevat yksityiskohtaiset tiedot budjettikohdittain).

2.2.3 Käyttötarkoitukseensa sidottuihin tuloihin perustuvat määrärahat

Mainittakoon, että osa tuloista voidaan varainhoitoasetuksen 18 artiklan mukaisesti sitoa tiettyjen erityiskulujen kattamiseen. Nämä käyttötarkoitukseensa sidotut tulot vastaavat näin ollen toimielimen käytettävissä olevia lisämäärärahoja.

Alla olevassa taulukossa 5 esitetään yksityiskohtaisesti luvuittain varainhoitovuodelta toiselle siirretyt käyttötarkoitukseensa sidottuihin tuloihin perustuvat määrärahat ja varainhoitovuoden aikana toteutuneet ja saadut käyttötarkoitukseensa sidotut tulot.

Taulukko 5

Käyttötarkoitukseensa sidottuihin tuloihin perustuvien määrärahojen käyttö

(euroina) Osasto Käyttötarkoitukseensa sidottujen tulojen siirrot 2008–2009 (1) Käyttötarkoitukseensa sidotut tulot 2009 (2) Suoritetut maksut 2009 (3) Käyttötarkoitukseensa sidottujen tulojen siirrot 2009–2010 (4) = (1) + (2) – (3) 1. Toimielimen henkilöstö 338 269,24 182 035,41 392 823,42 127 481,23 2. Kiinteistöt, kalusteet, laitteet ja erityiset hallinnosta johtuvat menot 1 307 261,00 784 271,43 1 062 188,25 1 029 344,18 3. Toimielimen suorittamista erikoistehtävistä aiheutuvat menot 3 985,25 3 050,00 0,00 7 035,25 10. Muut menot 0,00 0,00 0,00 0,00 Yhteensä 1 649 515,49 969 356,84 1 455 011,67 1 163 860,66

Kuten taulukko 5 osoittaa, varainhoitovuoden 2009 aikana toteutuneisiin käyttötarkoitukseensa sidottuihin tuloihin perustuvat määrärahat olivat 969 356 euroa, joista yli 86 prosenttia liittyy seuraaviin tuloihin:

— vakuutuksista saadut palautukset/korvaukset tietyissä sairauspoissaolo- ja onnettomuustapauksissa (122 078 euroa)

— kiinteistöihin liittyviä menoja koskevat palautukset muiden toimielinten käyttöön annettujen tilojen osalta (219 263 euroa)

— puhelin- ja postituskulujen palautukset (123 837 euroa)

— unionin tuomioistuimen julkaisujen, kuten oikeustapauskokoelmien, myynnistä saatu tuotto (371 409 euroa).

2.2.4 Määrärahojen siirrot

Euroopan unionin tuomioistuin teki varainhoitovuoden 2009 aikana varainhoitoasetuksen 22 ja 24 artiklan nojalla 25 määrärahojen siirtoa, joiden kokonaismäärä oli 9 345 304 euroa eli vähemmän kuin samantyyppisten siirtojen kokonaismäärä varainhoitovuonna 2008 (10 931 540 euroa).

Varainhoitoasetuksen 22 artiklan 2 kohdan ja 24 artiklan 2, 3 ja 4 kohdan mukaisesti kahdeksasta määrärahojen siirrosta ilmoitettiin budjettivallan käyttäjälle. Näiden siirtojen kokonaismäärä oli 7 948 000 euroa (8 695 500 euroa vuonna 2008) eli lähes 85 prosenttia varainhoitovuoden määrärahojen siirtojen kokonaismäärästä. Kuten vuonna 2008, erittäin suuri osa näistä siirroista (lähes 5 miljoonaa euroa) käytettiin jo maksettujen unionin tuomioistuimen rakennuksia koskevaan kunnostus- ja laajennushankkeeseen liittyvien ennakkomaksujen vahvistamiseen, jotta Luxemburgin viranomaisten kanssa tehtyä vuokra-ostosopimusta koskevia talousarviomenoja voitaisiin vähentää tulevaisuuden osalta.

Lisäksi tehtiin 16 sellaista varainhoitoasetuksen 22 artiklan 4 kohdassa tarkoitettua siirtoa momentin sisällä, joita ei ilmoitettu budjettivallan käyttäjälle. Niiden kokonaismäärä oli 1 397 304 euroa (2 236 040 euroa vuonna 2008) eli lähes 15 prosenttia varainhoitovuoden siirtojen kokonaismäärästä.

Liitteessä I esitetään yksityiskohtaisesti kyseiset siirrot ja budjettikohdat, joita siirrot koskivat.

3. TALOUSARVION TOTEUTUMINEN VARAINHOITOVUONNA 2009 LUVUITTAIN

3.1 OSASTO 1 — Toimielimen henkilöstö

Kuten alla oleva taulukko 6 osoittaa, osaston 1 lopullinen talousarviomääräraha on varainhoitovuonna 2009 yhteensä 232 698 820 euroa, mikä vastaa 74:ää prosenttia Euroopan unionin tuomioistuimen talousarvion kokonaismäärästä. Näistä määrärahoista käytettiin 229 708 402,19 euroa, joten toteutumisaste oli 98,71 prosenttia (kun se varainhoitovuonna 2008 oli 98,46 prosenttia) eli erittäin korkea.

Taulukko 6

Varainhoitovuoden määrärahojen käyttö

(euroina) Osasto 1 Varainhoitovuoden 2009 määrärahat Varainhoitovuoden 2009 sitoumukset % toteutumisaste 10. Toimielimen jäsenet 29 967 000,00 29 104 251,06 97,12 12. Vakinaiseen ja väliaikaiseen henkilöstöön kuuluvat henkilöt 183 069 520,00 181 156 824,21 98,96 14. Muuhun henkilöstöön kuuluvat henkilöt ja ulkopuolisten henkilöiden suorittamat palvelut 14 952 300,00 14 879 938,92 99,52 16. Muut toimielimen henkilöstöä koskevat menot 4 710 000,00 4 567 388,00 96,97 Yhteensä 232 698 820,00 229 708 402,19 98,71

3.1.1 Luku 10 — Toimielimen jäsenet

Tämän luvun lopullisista määrärahoista eli 29 967 000 eurosta käytettiin 29 104 251 euroa, joten toteutumisaste oli 97,12 prosenttia eli korkea (97,60 prosenttia vuonna 2008).

Huomattakoon, että pääosa varainhoitovuodelle 2009 luvulle 10 pyydetyistä määrärahoista oli laskettu 1.1.2009 3,3 prosentin palkkojen ja palkkojen liitännäiskulujen korotuksen perusteella, kun joulukuussa 2008 vahvistettu korotus oli tosiasiassa ainoastaan 3 prosenttia. Lisäksi 1.7.2009 ennakoitu korotusaste oli 3,2 prosenttia, kun neuvoston joulukuun 2009 lopussa päättämä korotus oli ainoastaan 1,85 prosenttia. Nämä erot korotuksissa (0,3 prosenttia 12 kuukauden palkkojen osalta ja 1,35 prosenttia kuuden kuukauden palkkojen osalta) merkitsivät määrärahojen säästöä alkuperäisiin menoennusteisiin nähden.

Tiettyjä säästöjä voidaan havaita myös unionin tuomioistuinten jäsenten vaihtumiseen liittyviä henkilöstösääntöihin perustuvia menoja (siirtymäkorvaukset ja tehtävien vastaanottamiseen, henkilön siirtoon ja tehtävien päättymiseen liittyvät oikeudet) koskevien alamomenttien osalta. Nämä erot johtuvat tavanomaisesta talousarvion valmistelumenettelystä, joka edellyttää, että toimielimen jäsenten vaihtumiseen liittyvät ennakko-odotukset otetaan huomioon erittäin varhain (lähes puolitoista vuotta ennen vaihtumisajankohtaa) ja varovaisuusperiaatetta noudattaen, koska toimielimen jäsenten vaihtuminen edellyttää sekä jäsenvaltioiden päätöksiä että unionin tuomioistuinten jäsenten yksittäisiä päätöksiä.

Lisäksi tiettyjä määrärahoja kyettiin siirtämään luvulta 10 talousarvion muille luvuille, ja kyseiset siirrot on eritelty liitteessä I. Luvun 14 alamomentin 1406”Kielten alan ulkoiset palvelut” osalta suoritetun vahvistuksen (0,35 miljoonaa euroa) lisäksi siirtoja tehtiin ennen kaikkea luvun 20 osaston 2 alamomentille 2001”Vuokra-ostosopimus” (ks. jäljempänä luvun 20”Kiinteistöt ja niihin liittyvät kulut” määrärahoja koskevat huomautukset).

3.1.2 Luku 12 — Vakinaiseen ja väliaikaiseen henkilöstöön kuuluvat henkilöt

Tämän luvun lopullisista määrärahoista eli 183 069 520 eurosta käytettiin 181 156 824 euroa, mikä merkitsee erittäin korkeaa 98,96 prosentin toteutumisastetta, joten toteutumisaste on kohonnut lievästi varainhoitovuoteen 2008 (98,72 prosenttia) nähden.

Nämä hyvät tulokset ovat seurausta tuomioistuimen kaikkien yksiköiden harjoittamasta erittäin aktiivisesta palvelukseenottopolitiikasta. Vuoden 2004 laajentumisen yhteydessä myönnettyjen toimien osalta täyttöaste on erittäin tyydyttävä ja hiljattaiseen EU-2-laajentumiseen liittyvien toimienkin osalta täyttöaste on rohkaiseva. Kun lasketaan mukaan lisäksi toimet, jotka eivät liity laajentumiseen, täyttöaste on 31.12.2009 98 prosenttia, mikä on huomattavan korkea prosenttiluku, kun otetaan huomioon tavanomainen henkilöstön kierto suhteessa toimielimen henkilöstön kokonaismäärään (1 931 toimea).

Luvun 12 osalta käyttämättä jääneet määrärahat selittyvät olennaisilta osin sillä seikalla, että palkkoja ja palkkojen lisäkuluja koskeville alamomenteille varainhoitovuodelle 2009 pyydetyt määrärahat oli laskettu 3,3 prosentin palkkojen korotusasteen perusteella, kun joulukuussa 2008 vahvistettu korotus oli tosiasiassa ainoastaan 3 prosenttia. Lisäksi 1.7.2009 ennakoitu korotusaste oli 3,2 prosenttia, kun neuvoston joulukuun 2009 lopussa päättämä korotus oli ainoastaan 1,85 prosenttia. Nämä erot korotuksissa (0,3 prosenttia 12 kuukauden palkkojen osalta ja 1,35 prosenttia kuuden kuukauden palkkojen osalta) merkitsivät määrärahojen säästöä alkuperäisiin menoennusteisiin nähden.

On syytä korostaa, että todettu ylijäämä on suhteellisen vähäinen, kun otetaan huomioon yhtäältä luvun 12 määrärahojen kokonaismäärä (lähes 60 prosenttia tuomioistuimen koko talousarviosta) ja toisaalta vaikeudet, jotka liittyvät talousarvioennusteisiin, jotka laaditaan lähes 12 kuukautta etukäteen käyttämällä tiettyjä väistämättä arvioluonteisia muuttujia (mm. palkkojen korotusaste, inflaatiotaso, palvelukseen ottamisen tai henkilöstön kierron tahti). Tuomioistuimen jatkuvat ponnistelut viimeksi kuluneiden vuosien aikana (tuomioistuimen ennusteiden ja vuotuisen talousarviohallinnon laadun osalta) ovat sitä paitsi mahdollistaneet ylijäämien vähenemisen, ja tämä suuntaus jatkui myös varainhoitovuonna 2009.

Luvun 12 määrärahoja kyettiin myös tietyiltä osin siirtämään talousarvion muille luvuille, ja näistä siirroista on esitetty lisätietoja liitteessä I. Määrärahojen siirroilla vahvistettiin pääosin luvun 20 alamomenttia 2001”Vuokra-ostosopimus” (3,15 miljoonaa euroa) ja pienemmissä määrin 2 osaston luvun 21 alamomenttia 2102”Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut” (0,53 miljoonaa euroa) (huomautukset on tältä osin esitetty jäljempänä kunkin talousarvion luvun kohdalla).

3.1.3 Luku 14 – Muuhun henkilöstöön kuuluvat henkilöt ja ulkopuolisten henkilöiden palvelut

Kun tätä lukua tarkastellaan yleisellä tasolla, lopullisista määrärahoista eli 14 952 300 eurosta käytettiin 14 879 939 euroa, mikä merkitsee lähes 100 prosentin toteutumisastetta eli varainhoitovuoteen 2008 nähden (97 prosenttia) selvästi kohentunutta toteutumisastetta.

Luvun 14 lopulliset määrärahat keskittyvät lähes kokonaisuudessaan kahdelle yksittäiselle alamomentille. Lähes kolmanneksen määrärahoista muodostaa alamomentti 1400”Muu henkilöstö”, jonka määrärahojen käyttöaste säilyi erittäin korkeana (98,64 verrattuna 99,73 prosenttiin varainhoitovuonna 2008). Alamomentti 1406”Kielten alan ulkoiset palvelut”, jonka määrärahat käytettiin 100-prosenttisesti eli jonka käyttöaste oli siten selvästi korkeampi kuin varainhoitovuonna 2008 (96,98 prosenttia), muodostaa loput kaksi kolmasosaa kyseisen luvun määrärahoista.

Viimeksi mainitun alamomentin, joka kattaa ulkopuolisten henkilöiden suorittamat käännös- ja tulkkauspalvelut, osalta määrärahojen käyttöasteen kohentuminen selittyy tarpeella vastata kasvavan työmäärän asettamiin vaatimuksiin tilanteessa, jossa toimielimessä työskentelevän kielipalveluista vastaavan henkilöstön (juristi-lingvistit ja tulkit) määrä on rajallinen.

Huomattakoon erityisesti, että huolimatta tuomioistuimen viime vuosina käännöstarpeen rajoittamiseksi toteuttamista organisatorisista toimenpiteistä käännöstyömäärä kohosi 6,7 prosenttia varainhoitovuonna 2009, mikä vaati ulkopuolisten palvelujen käyttämisen lisäämistä. Tämä selittää sen, että freelance-kääntäjien palvelujen rahoittamiseen tarkoitettuja määrärahoja jouduttiin lisäämään 350 000 erolla, jotka siirrettiin luvulta 10.

3.1.4 Luku 16 – Muut toimielimen henkilöstöä koskevat menot

Tämän luvun lopullisista määrärahoista eli 4 710 000 eurosta käytettiin 4 567 388 euroa, mikä merkitsee korkeaa 96,97 prosentin toteutumisastetta (98,5 prosenttia varainhoitovuonna 2008).

Kaksi tämän luvun alamomenttia muodostaa lähes 78 prosenttia lopullisista määrärahoista. Kyseessä ovat alamomentti 1612”Ammatillinen täydennyskoulutus”, jonka määrärahoista käytettiin 97,40 prosenttia (97,8 prosenttia varainhoitovuonna 2008), ja alamomentti 1654”Lasten päiväkoti”, jonka määrärahat käytettiin 100-prosenttisesti.

3.2 OSASTO 2 – Kiinteistöt, kalusteet, laitteet ja erityiset hallinnosta johtuvat menot

Kuten alla oleva taulukko 7 osoittaa, osaston 2 lopulliset talousarviomäärärahat varainhoitovuodelle 2009 olivat 82 215 613 euroa, joka vastaa hieman yli neljännestä Euroopan unionin tuomioistuimen koko talousarviosta. Näistä määrärahoista käytettiin 81 605 809 euroa, mikä merkitsee lähes 100-prosenttista toteutumisastetta, kuten varainhoitovuonna 2008.

Taulukko 7

Varainhoitovuoden määrärahojen käyttö

(euroina) Osasto 2 Varainhoitovuoden 2009 määrärahat Varainhoitovuoden 2009 sitoumukset % toteutumisaste 20. Kiinteistöt ja niihin liittyvät kulut 59 732 500,00 59 710 997,33 99,96 21. Tietotekniikka, laitteet ja kalusteet: osto, vuokraus ja ylläpito 15 868 113,00 15 636 608,20 98,54 23. Hallinnosta johtuvat juoksevat menot 2 335 500,00 2 059 426,98 88,18 25. Kokoukset ja konferenssit 796 500,00 743 014,77 93,28 27. Tiedotus: hankinta, arkistointi, tuottaminen ja jakelu 3 483 000,00 3 455 761,88 99,22 Yhteensä 82 215 613,00 81 605 809,16 99,26

3.2.1 Luku 20 — Kiinteistöt ja niihin liittyvät kulut

Tämän luvun lopullisista määrärahoista eli 59 732 500 eurosta käytettiin 59 710 997 euroa eli 99,96 prosenttia (99,68 prosenttia varainhoitovuonna 2008).

Tässä luvussa momentin 200”Kiinteistöt” lopullisten määrärahojen osuus on 73,6 prosenttia (43 980 000 euroa) määrärahojen kokonaismäärästä ja momentin 202”Kiinteistöihin liittyvät menot” 26,4 prosenttia (15 752 500 euroa). Yleisesti ottaen kyseisten määrärahojen määrä on kohonnut selkeästi (+33 prosenttia) suhteessa varainhoitovuoteen 2008, mikä johtuu uuden oikeuspalatsirakennuskompleksin (joka koostuu kunnostetusta vanhasta oikeuspalatsista, sitä ympäröivästä rengasrakennuksesta, kahdesta korkeasta tornitalosta sekä vanhat ja uudet rakennukset toisiinsa yhdistävästä galleriarakennuksesta) käyttöönotosta.

Momentilla 200”Kiinteistöt” alamomentin 2000”Vuokrat” menot olivat 10 542 297 euroa (toteutumisaste 100 prosenttia), ja ne koostuvat neljän eri rakennuksen (Allegro, Geos sekä T- ja T bis -rakennukset) vuokramenoista. Näiden rakennusten käyttäminen on kuitenkin edelleen välttämätöntä, kun otetaan huomioon niissä työskentelevä henkilöstö ja se, että vanhat lisärakennukset A, B ja C, joissa suoritetaan mittavia kunnostustöitä, jotta kyseiset rakennukset täyttäisivät erinäisissä niiden rakentamisen jälkeen (1986–1993) voimaan tulleissa säännöksissä asetetut vaatimukset.

Alamomentin 2001”Vuokra-ostosopimus” menot olivat puolestaan lähes 32 miljoonaa euroa (toteutumisaste 100 prosenttia) eli ne kasvoivat selvästi (51 prosenttia) varainhoitovuoteen 2008 (21 miljoonaa euroa) verrattuna. Varainhoitovuonna 2008 käytetyt määrärahat kattoivat nimittäin ainoastaan tietyt osittaiset ennakkomaksut, jotka suoritettiin uuden oikeuspalatsin rakennustöiden loppuun saattamista odotettaessa, kun taas varainhoitovuoden 2009 määrärahoilla on tarkoitus kattaa vuokra-ostovastikkeet (laskettu Luxemburgin viranomaisten kanssa 13.6.2007 tehdyn sopimuksen mukaisesti), jotka tulevat maksettavaksi sen jälkeen, kun uusi oikeuspalatsirakennuskompleksi otettiin käyttöön vuoden 2008 lopussa. Huomattakoon, että edellä kuvatunkaltaisen hyvän varainhoidon varmistamiseksi osa talousarvion luvuista 10 ja 12 vapautuneista määrärahaylijäämistä käytettiin ennakkomaksuihin, jotka ovat ylimääräisiä jo aikaisemmin varainhoitovuosina 2007 ja 2008 maksettuihin ennakkomaksuihin nähden. Tämä toimenpide sopii kaikilta osin yhteen niiden suuntaviivojen kanssa, joita molemmat budjettivallan käyttäjän haarat ovat tahoillaan yhteisön toimielinten kiinteistöhankkeiden osalta esittäneet tällaisten hankkeiden osuuden tiukemmaksi rajoittamiseksi tulevissa talousarvioissa.

Momentin 202”Kiinteistöihin liittyvät menot” menot olivat 15 748 248 euroa (toteutumisaste 100 prosenttia), ja ne muodostuvat lähes kokonaisuudessaan siivous/ylläpitokuluista, energiankulutuksesta ja rakennusten turvallisuudesta/valvonnasta, joita tuomioistuimen kiinteistöjen toimivuus edellyttää. Näiden menojen merkittävä kasvu (+50 prosenttia) liittyy suoraan uuden oikeuspalatsirakennuskompleksin käyttöön ottamiseen. Huomattakoon, että alkuperäisiä määrärahoja korotettiin (luvun 20 sisällä toteutetuilla määrärahojen muutoksilla), kun otettiin huomioon käyttöön ottamiseen liittyvät todelliset olosuhteet verrattuna käyttöä koskeviin määräraha-arvioihin, joiden perusteella varainhoitovuoden 2009 talousarvio helmikuussa 2008 laadittiin.

3.2.2 Luku 21 — Tietotekniikka, laitteet ja kalusteet

Tämän luvun lopullisista määrärahoista eli 15 868 113 eurosta käytettiin 15 636 608 euroa eli 98,54 prosenttia (99,74 prosenttia varainhoitovuonna 2008).

Luvun 21 lopulliset määrärahat koskevat erittäin suurelta osin (88 prosenttia) tietotekniikkaan ja kalusteisiin liittyviä menoja.

Toisin kuin luvun 20 menojen osalta, luvun 21 menot vähenivät huomattavasti (–22,50 prosenttia vuoteen 2008 nähden). Osa varainhoitovuoden 2008 määrärahoista nimittäin koski tietotekniikkalaitteisiin liittyviä investointeja (erityisesti puhelinverkon ja multimediatietoverkon asentaminen) ja uuden oikeuspalatsirakennuskompleksin käyttöön ottamisen edellyttämää kalustoa.

Momentin 210”Laitteet, käyttökulut ja tietotekniikkaan ja televiestintään liittyvät palvelut” osalta juokseviin kuluihin varatut määrärahat on edellisvuosien tavoin suunnattu laitteiston säännölliseen uusimiseen, olemassa olevien järjestelmien ylläpitoon ja niiden päivittäiseen tukeen liittyviin toimenpiteisiin sekä uusiin tuomioistuintoiminnan tai hallinnon alaan liittyviin hankkeisiin.

Tässä yhteydessä alamomentin 2102”Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut” määrärahoja vahvistettiin (luvusta 12 peräisin olevilla) 535 000 eurolla, jotta kyettiin vastaamaan tietotekniikan alan henkilöstön palvelukseenottoon liittyvien tilapäisten vaikeuksien luomiin tarpeisiin käyttämällä ulkopuolisten henkilöiden suorittamia alihankintapalveluja vuoden 2009 työohjelman mukaisten ensisijaisen tärkeiden hankkeiden osalta.

Momentille 212”Kalusteet” myönnetyt määrärahat käytettiin 100-prosenttisesti. Nämä määrärahat käytettiin suunnitelluin tavoin uusien kalusteiden hankkimiseen ja (yli 15 vuotta sitten hankittujen) kalusteiden osittaiseen uudistamiseen.

3.2.3 Luku 23 — Hallinnosta johtuvat juoksevat menot

Tämän luvun lopullisista määrärahoista eli 2 335 500 eurosta käytettiin 2 059 427 euroa eli 88,18 prosenttia (99,18 prosenttia varainhoitovuonna 2008).

Luvun 23 menot vähenivät merkittävästi (–23,50 prosenttia suhteessa varainhoitovuoteen 2008), mikä selittyy sillä seikalla, että osa (1,2 miljoonaa euroa) varainhoitovuoden 2008 määrärahoista oli osoitettu toimielimen jäsenten ja henkilöstön muuttoon vuoden 2008 lopussa käyttöön otettuihin uusiin tiloihin.

Varainhoitovuonna 2009 yli 78 prosenttia tämän luvun määrärahoista on tarkoitettu seuraaviin kahdentyyppisiin menoihin:

— momentin 230”Paperi, toimistotarvikkeet ja muu välineistö” menoihin, joiden osuus oli 988 425 euroa (toteutumisaste 80,75 prosenttia, kun se varainhoitovuonna 2008 oli 99,85 prosenttia),

— momentin 236”Postimaksut” menoihin, joiden osuus oli 577 530 euroa (toteutumisaste 95,22 prosenttia, kun se varainhoitovuonna 2008 oli 99,92 prosenttia).

Näiden kahden momentin osalta on todettava huomattava määrärahojen säästö, mikä selittyy erityisesti toimielimen pyrkimyksillä asiakirjojen välittämiseen sähköisesti.

Lopuksi momentin 238”Muut hallinnosta johtuvat juoksevat menot” määrärahat, jotka kattavat myös muutosta aiheutuvat menot, ovat edellä esitetyistä syistä erittäin huomattavasti pienemmät (–63 prosenttia) suhteessa varainhoitovuoteen 2008. Kuitenkin (luvusta 20 peräisin oleva) 132 000 euron vahvistus oli sellaisten yksittäisten (henkilöstöä ja arkistoa koskevien) muuttotoimenpiteiden, joita tiettyjen rakennustoimenpiteiden loppuun saattamisaikataulun huomioon ottaen ei ollut voitu toteuttaa varainhoitovuonna 2008, vuoksi tarpeen.

3.2.4 Luku 25 — Kokoukset ja konferenssit

Tämän luvun lopullisista määrärahoista eli 796 500 eurosta käytettiin 743 015 euroa eli 93,28 prosenttia (96,71 prosenttia varainhoitovuonna 2008).

Nämä määrärahat on tarkoitettu suurilta osin tuomioistuimen protokollatoimintaan ja toimielimeen tehtävistä vierailuista aiheutuviin kuluihin.

Varainhoitovuoden 2009 aikana protokollatoiminnan osalta merkittäviin tapahtumiin kuuluivat seuraavat kolme merkittävää tilaisuutta:

— Ennakkoratkaisumenettelyä käsittelevä keskustelutilaisuus ja tilaisuus Euroopan unionin jäsenvaltioiden perustuslakituomioistuinten ja korkeimpien oikeusasteiden presidenteille 30.–31.3.

— Tulevaisuudennäkymiä vuoteen 2020 -kollokvio ensimmäisen oikeusasteen tuomioistuimen perustamisen 20-vuotisjuhlallisuuksien yhteydessä 25.9.

— Juhlallinen istunto tuomioistuimen kokoonpanon osittaisen uudistumisen sekä ensimmäisen oikeusasteen tuomioistuimen ja virkamiestuomioistuimen uusien jäsenten virkaanastumisen yhteydessä 6.10.

Unionin tuomioistuimeen järjestettävillä vierailuilla puolestaan pyritään lisäämään lainkäyttötoimintaa harjoittavan Euroopan unionin toimielimen ja sen oikeuskäytännön tuntemusta oikeuden alalla työskentelevien ja alan opiskelijoiden keskuudessa. Tuomioistuin pyrkii kansallisten tuomioistuinten tuomareiden kokoontumisten (kokoukset ja seminaarit) järjestämisellä yhtäältä edelleen lisäämään kansallisten tuomioistuinten tuomareiden tuntemusta unionin tuomioistuimen toiminnasta, ennakkoratkaisumenettelystä ja Euroopan unionin oikeuden soveltamisesta sekä toisaalta tarjoamaan kansallisten tuomioistuinten tuomareille tilaisuuden toistensa tapaamiseen. Varainhoitovuonna 2009 alettiin järjestää uudentyyppisiä seminaareja, jotka on suunnattu kansallisten perustuslakituomioistuinten ja ylimpien oikeusasteiden tuomareille.

Koska näitä kahta edellä mainittua tapahtumatyyppiä koskevat talousarvionennusteet ovat luonteensa vuoksi sattumanvaraisempia, varainhoitovuoden 2009 toimintataso vaati 60 000 euron suuruisen määrärahan siirtoa luvun 25 sisällä.

3.2.5 Luku 27 – Tiedotus: hankinta, arkistointi, tuottaminen ja jakelu

Tämän luvun lopullisista määrärahoista eli 3 483 000 eurosta käytettiin 3 455 762 euroa eli 99,22 prosenttia (99,81 prosenttia varainhoitovuonna 2008).

Tämän luvun määrärahat on kohdistettu yksinomaan tuomioistuintoimintaan liittyviin menoihin:

— momentin 272”Tiedonhankinta ja arkistointi” menoihin, yhteensä 1 134 881 euroa (toteutumisaste 97,83 prosenttia); muistutettakoon, että nämä määrärahat merkitsevät kokonaisuudessaan todellista investointia unionin tuomioistuimen, unionin yleisen tuomioistuimen ja unionin virkamiestuomioistuimen asianmukaiseen toimintaan ja toimielimen tarjoamiin palveluihin

— momentin 274”Tuottaminen ja jakelu” menoihin, yhteensä 2 320 880 euroa (toteutumisaste 99,81 prosenttia); nämä määrärahat on kohdistettu pääasiallisesti tuomioiden ja ratkaisuehdotusten julkiseen jakeluun sekä unionin tuomioistuimen, unionin yleisen tuomioistuimen ja unionin virkamiestuomioistuimen oikeustapauskokoelmiin.

3.3 OSASTO 3 – Toimielimen suorittamista erikoistehtävistä aiheutuvat menot

Luku 37 – Tiettyjen toimielinten ja laitosten erityismenot

Osaston 3 lopulliset talousarviomäärärahat sisältävät ainoastaan luvun 37 määrärahat alamomentin 3710”Oikeudenkäyntikulut”. Nämä määrärahat olivat varainhoitovuonna 2009 40 000 euroa, ja niistä käytettiin 31 431 euroa, joten toteutumisaste oli 78,58 prosenttia.

Kyseessä ovat menot, jotka kattavat unionin tuomioistuimen maksettaviksi maksuttoman oikeudenkäynnin yhteydessä tulevat asianajajien palkkiot ja muut kulut. Näiden ennakoiminen on vaikeaa ja toteutumisaste vaihtelee huomattavasti vuosittain.

3.4 OSASTO 10 – Muut menot

Luku 10 0 – Alustavat varaukset

Varainhoitovuonna 2009 ei myönnetty määrärahaa osastolle 10.

(1) Tämä ero on vain 1,5 prosenttia, jos otetaan huomioon uudelleenkäytettävät tulot, jotka budjettikäytännön mukaisesti esitetään erillisessä muistiossa alkuperäistä talousarviota laadittaessa, mutta jotka otetaan asianmukaisesti huomioon tässä talousarviossa asianomaisissa budjettikohdissa tehtävällä vähennyksellä.

LIITE I Varainhoitoasetuksen 22 ja 24 artiklan nojalla tehdyt määrärahojen siirrot varainhoitovuonna 2009 (euroina) Siirto nro Pvm Osastot Luvut Momentit Alamomentit Momentilta/alamomentilta Momentille/alamomentille Budjettivallan käyttäjälle varainhoitoasetuksen 22 artiklan 2 kohdan ja 24 artiklan 2, 3 ja 4 kohdan mukaisesti ilmoitetut siirrot 1 28.4.2009 132 000 2000 Vuokrat 238 Muut hallinnosta johtuvat juoksevat menot 2 30.7.2009 447 000 2001 Vuokra-ostosopimus 2022 Siivous ja ylläpito 1 436 000 2001 Vuokra-ostosopimus 2024 Energiankulutus 72 000 2001 Vuokra-ostosopimus 2026 Kiinteistöjen turvallisuus ja valvonta 14 000 2001 Vuokra-ostosopimus 2028 Vakuutukset 84 000 2001 Vuokra-ostosopimus 2029 Muut kiinteistömenot 3 30.7.2009 535 000 1200 Palkat ja korvaukset 2102 Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut 4 15.10.2009 40 000 254 Kokoukset ja konferenssit 252 Edustuskulut 20 000 256 Julkaisu- ja tiedotusmenot sekä menot osallistumisesta julkisiin tapahtumiin 252 Edustuskulut 5 14.10.2009 350 000 1002 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 1406 Kielten alan ulkoiset palvelut 68 000 149 Alustava varaus 1400 Muu henkilöstö 6 14.12.2009 250 000 1200 Palkat ja korvaukset 2001 Vuokra-ostosopimus 7 14.12.2009 750 000 102 Siirtymäkorvaukset 2001 Vuokra-ostosopimus 8 14.12.2009 365 000 1002 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 2001 Vuokra-ostosopimus 2 898 000 129 Alustava varaus 2001 Vuokra-ostosopimus 9 14.12.2009 487 000 109 Alustava varaus 2001 Vuokra-ostosopimus Yhteensä 7 948 000 5 285 000 482 000 2 181 000 0 85,05 % siirrettyjen määrärahojen kokonaismäärästä Momenttien sisällä tapahtuvat siirrot, joita varainhoitoasetuksen 22 artiklan 4 kohdan mukaisesti ei ilmoitettu budjettivallan käyttäjälle 1 6.7.2009 250 000 1200 Palkat ja korvaukset 1204 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 2 7.9.2009 197 500 2001 Vuokra-ostosopimus 2007 Tilojen kunnostus 3 28.9.2009 14 000 2026 Kiinteistöjen turvallisuus ja valvonta 2028 Vakuutukset 4 15.10.2009 19 500 2026 Kiinteistöjen turvallisuus ja valvonta 2029 Muut kiinteistömenot 5 9.11.2009 178 000 1002 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 1000 Palkat ja korvaukset 6 2.12.2009 81 000 1404 Harjoittelujaksot ja henkilöstövaihto 1400 Muu henkilöstö 35 000 1405 Muut ulkoiset palvelut 1400 Muu henkilöstö 75 000 1406 Kielten alan ulkoiset palvelut 1400 Muu henkilöstö 7 9.11.2009 31 025 2022 Siivous ja ylläpito 2028 Vakuutukset 8 26.11.2009 50 000 2000 Vuokrat 2007 Tilojen kunnostus 9 26.11.2009 75 703 2000 Vuokrat 2001 Vuokra-ostosopimus 10 27.11.2009 129 000 1204 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 1200 Palkat ja korvaukset 11 3.12.2009 15 000 1612 Ammatillinen täydennyskoulutus 1610 Palvelukseen ottamiseen liittyvät sekalaiset kulut 12 2.12.2009 15 000 1000 Palkat ja korvaukset 1002 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 13 14.12.2009 152 000 1204 Tehtävien vastaanottamiseen, henkilön siirtymiseen toisiin tehtäviin ja tehtävien päättymiseen liittyvät oikeudet 1200 Palkat ja korvaukset 14 15.12.2009 20 000 1404 Harjoittelujaksot ja henkilöstövaihto 1400 Muu henkilöstö 4 589 1406 Kielten alan ulkoiset palvelut 1400 Muu henkilöstö 15 16.12.2009 21 000 1405 Muut ulkoiset palvelut 1406 Kielten alan ulkoiset palvelut 16 16.12.2009 7 987 1405 Muut ulkoiset palvelut 1400 Muu henkilöstö 26 000 1406 Kielten alan ulkoiset palvelut 1400 Muu henkilöstö Yhteensä 1 397 304 0 0 0 1 397 304 14,95 % siirrettyjen määrärahojen kokonaismäärästä Yhteensä 9 345 304 5 285 000 482 000 2 181 000 1 397 304

LIITE II Lukukohtainen vertailu tulojen toteutumisesta varainhoitovuonna 2009 vuoteen 2008 verrattuna (euroina) Luku Otsikko Tulot 2009 Tulot 2008 Ero Ero % 40 Erilaiset verot ja pidätykset 22 569 778,44 21 613 643,09 956 135,35 4,42 % 41 Eläkemaksut 17 146 538,82 16 031 270,75 1 115 268,07 6,96 % Osasto 4 39 716 317,26 37 644 913,84 2 071 403,42 5,50 % 50 Kiinteän ja irtaimen omaisuuden myynnistä kertyvä tuotto 396 849,61 396 469,07 380,54 0,10 % 52 Sijoitetuista tai lainatuista varoista kertyvät tulot, pankkikorot ja muut 45 171,91 134 037,41 –88 865,50 –66,30 % 55 Palvelujen tarjoamisesta ja töiden suorittamisesta saadusta tuotosta kertyvät tulot 0,00 0,00 0,00 0,00 % 57 Toimielinten hallinnolliseen toimintaan liittyvät muut maksut ja palautukset 553 750,77 553 102,52 648,25 0,12 % 58 Sekalaiset korvaukset 0,00 28 888,04 –28 888,04 – 100,00 % Osasto 5 995 772,29 1 112 497,04 – 116 724,75 – 10,49 % 90 Sekalaiset tulot 0,00 28 551,00 –28 551,00 – 100,00 % Osasto 9 0,00 28 551,00 –28 551,00 – 100,00 % Yleistulot yhteensä 40 712 089,55 38 785 961,88 1 926 127,67 4,97 %

LIITE III Tulojen toteutuminen osastoittain (euroina) Osasto Siirretyt saamiset 2008–2009 (1) Varainhoitovuoden aikana toteutuneet muutokset (2) Siirretyt saamiset 2008–2009 korjausten jälkeen (3) = (1) + (2) Siirretyistä saamisista saadut tulot (4) % (4) / (3) Todetut saamiset varainhoitovuonna 2009 (5) Toteutuneet tulot saamisista varainhoito- vuonna 2009 (6) % (6) / (5) Siirretyt saamiset 2009–2010 (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 Yhteensä 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 OSASTO 4: Toimielinten ja yhteisön muiden elinten henkilöstöön liittyvät tulot OSASTO 5: Toimielimen hallinnollisesta toiminnasta kertyvät tulot OSASTO 9: Sekalaiset tulot

LIITE IV Lukukohtainen vertailu varainhoitovuoden 2009 määrärahojen toteutumisesta vuoteen 2008 verrattuna (euroina) Luku Otsikko Sitoumukset 2009 Sitoumukset 2008 Ero Ero % 10 Toimielimen jäsenet 29 104 251,06 28 131 683,65 972 567,41 3,46 % 12 Vakinaiseen ja väliaikaiseen henkilöstöön kuuluvat henkilöt 181 156 824,21 172 675 432,74 8 481 391,47 4,91 % 14 Muuhun henkilöstöön kuuluvat henkilöt ja ulkopuolisten henkilöiden suorittamat palvelut 14 879 938,92 13 964 180,16 915 758,76 6,56 % 16 Muut toimielimen henkilöstöä koskevat menot 4 567 388,00 3 884 970,96 682 417,04 17,57 % Osasto 1 229 708 402,19 218 656 267,51 11 052 134,68 5,05 % 20 Kiinteistöt ja niihin liittyvät kulut 59 710 997,33 44 737 141,23 14 973 856,10 33,47 % 21 Tietotekniikka, laitteet ja kalusteet: osto, vuokraus ja ylläpito 15 636 608,20 20 112 512,05 –4 475 903,85 –22,25 % 23 Hallinnosta johtuvat juoksevat menot 2 059 426,98 3 029 172,15 – 969 745,17 –32,01 % 25 Kokoukset ja konferenssit 743 014,77 704 344,23 38 670,54 5,49 % 27 Tiedotus: hankinta, arkistointi, tuottaminen ja jakelu 3 455 761,88 3 134 393,62 321 368,26 10,25 % Osasto 2 81 605 809,16 71 717 563,28 9 888 245,88 13,79 % 37 Tiettyjen toimielinten ja laitosten erityismenot 31 431,09 11 450,27 19 980,82 74,50 % Osasto 3 31 431,09 11 450,27 19 980,82 74,50 % Yleismenot yhteensä 311 345 642,44 290 385 281,06 20 960 361,38 7,22 %

LIITE V Määrärahojen toteutuminen osastoittain (euroina) Osasto Siirretyt määrärahat 2008–2009 (1) Siirretyistä määrärahoista suoritetut maksut (2) Peruuntuneet määrärahat (3) = (1) – (2) Varainhoitovuoden 2009 määrärahat (4) Varainhoitovuoden 2009 sitoumukset (5) Suoritetut maksut 31.12.2009 (6) Siirretyt määrärahat 2009–2010 (7) = (5) – (6) Peruuntuneet määrärahat (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Yhteensä 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % OSASTO 1: Toimielimen henkilöstö OSASTO 2: Kiinteistöt, kalusteet, laitteet ja erityiset hallinnosta johtuvat menot OSASTO 3: Toimielimen suorittamista erikoistehtävistä aiheutuvat menot OSASTO 10: Muut menot